Мікіта Джыгурда зладзіў у клубе "Мулен Руж" свой "Творчы вечар". На сцэне спявак, акцёр, і галоўны фрык расійскай эстрады з’явіўся ў скураных штанах, адразу ж накінуўся на мікрафонную стойку, пачаў з ёй скакаць, і спяваць нешта пра тое, што кожны чалавек "алхімік духа". Пасля перайшоў на Высоцкага, у перапынках паміж песнямі расказваючы складана вызначыць пра што — апроч вершаў, у якіх галоўным героем выстаў "сусветны фалас", ён раптоўна пераходзіў на паганства, барацьбу з мітрапалітам Гундзяевым, прыгажосць Беларусі, сваё дысідэнцтва і іншыя неўзаемазвязаныя рэчы.